CELEX: 22011D0145
Language: da
Date: 2011-02-17 00:00:00
Title: 2011/145/EU: AVS-EU-Ambassadørudvalgets afgørelse nr. 1/2011 af 17. februar 2011 om Ækvatorialguineas status i forhold til den ændrede AVS-EU-partnerskabsaftale

5.3.2011   
            
            
               DA
            
            
               Den Europæiske Unions Tidende
            
            
               L 60/21
            
         AVS-EU-AMBASSADØRUDVALGETS AFGØRELSE Nr. 1/2011
   af 17. februar 2011
   om Ækvatorialguineas status i forhold til den ændrede AVS-EU-partnerskabsaftale
   (2011/145/EU)
   AVS-EU-AMBASSADØRUDVALGET HAR —
   under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000 (1) som ændret første gang i Luxembourg den 25. juni 2005 (2) (i det følgende benævnt »AVS-EU-partnerskabsaftalen«) og som ændret for anden gang i Ouagadougou den 22. juni 2010 (3) (i det følgende benævnt »den ændrede AVS-EU-partnerskabsaftale«), særlig artikel 15, stk. 3 og 4,
   under henvisning til AVS-EF-Ministerrådets afgørelse nr. 1/2005 af 8. marts 2005 om vedtagelse af forretningsordenen for AVS-EF-Ministerrådet (4) særlig artikel 8, stk. 3, og
   ud fra følgende betragtninger:
   
               (1)
            
            
               I overensstemmelse med artikel 93, stk. 3, trådte AVS-EU-partnerskabsaftalen i kraft den 1. juli 2008. Den ændrede AVS-EU-partnerskabsaftale har været anvendt midlertidigt siden den 31. oktober 2010.
            
         
               (2)
            
            
               Ækvatorialguinea, som undertegnede AVS-EU-partnerskabsaftalen den 25. juni 2005, har deponeret et ratifikationsinstrument med forbehold, som Unionen og dens medlemsstater afviste ved brev af 19. december 2008. I overensstemmelse med artikel 93, stk. 4, i den ændrede AVS-EU-partnerskabsaftale er ratifikationen derfor ikke gyldig.
            
         
               (3)
            
            
               Ifølge artikel 94 i den ændrede AVS-EU-partnerskabsaftale skal enhver anmodning om tiltrædelse, som fremsættes af en stat, indgives til og godkendes af Ministerrådet.
            
         
               (4)
            
            
               I maj 2010 indgav Ækvatorialguinea en anmodning om tiltrædelse i overensstemmelse med artikel 94 i AVS-EU-partnerskabsaftalen samt en anmodning om observatørstatus med mulighed for at deltage i de fælles institutioner oprettet ved AVS-EU-partnerskabsaftalen, indtil tiltrædelsesproceduren er afsluttet.
            
         
               (5)
            
            
               Denne observatørstatus ville være gældende indtil den 30. april 2011. Ækvatorialguinea bør senest på denne dato deponere tiltrædelsesakten hos depositarerne for den ændrede AVS-EU-partnerskabsaftale, dvs. Generalsekretariatet for Rådet for Den Europæiske Union og AVS-staternes sekretariat.
            
         
               (6)
            
            
               I overensstemmelse med AVS-EU-partnerskabsaftalens artikel 15, stk. 4, blev Ministerrådet den 21. juni 2010 i Ouagadougou enige om at give Ambassadørudvalget bemyndigelse til at træffe afgørelse på dets vegne —
            
         VEDTAGET DENNE AFGØRELSE:
   Artikel 1
   Godkendelse af anmodning om tiltrædelse og observatørstatus
   Ækvatorialguineas anmodning om at tiltræde partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000, som ændret første gang i Luxembourg den 25. juni 2005 og som ændret for anden gang i Ouagadougou den 22. juni 2010 (i det følgende benævnt »den ændrede AVS-EU-partnerskabsaftale«) godkendes herved.
   Ækvatorialguinea skal have observatørstatus indtil den 30. april 2011 i henhold til den ændrede AVS-EU-partnerskabsaftale.
   Ækvatorialguinea skal senest på denne dato deponere tiltrædelsesakten hos depositarerne for den ændrede AVS-EU-partnerskabsaftale, dvs. Generalsekretariatet for Rådet for Den Europæiske Union og AVS-staternes sekretariat.
   Artikel 2
   Ikrafttrædelse
   Denne afgørelse træder i kraft dagen efter vedtagelsen.
   
      Udfærdiget i Bruxelles, den 17. februar 2011.
      
         
            For AVS-EU-Ministerrådet på vegne af AVS-EU-Ambassadørudvalget
         
         GYÖRKÖS P.
         
            Formand
         
      
   
   
      (1)  EFT L 317 af 15.12.2000, s. 3.
   
      (2)  Aftale om ændring af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000 (EUT L 209 af 11.8.2005, s. 27).
   
      (3)  Aftale om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000, som ændret første gang i Luxembourg den 25. juni 2005 (EUT L 287 af 4.11.2010, s. 3).
   
      (4)  EUT L 95 af 14.4.2005, s. 44.